open-index/open-wikipedia-markdown huggingface dataset:
آندھرا سلطنت

**آندھرا سلطنت ** ، (تیلگو زبان: ఆంధ్ర) کا تذکرہ ہندو مت کی اساطیری ساہکار مہا بھارت میں ہے۔ یہ جنوبی ہند کی ایک سلطنت تھی اور اسی کی نسبت موجودہ ریاست آندھرا پردیش کا نام پڑا۔

وایو اور متسیہ پرانوں میں سلطنت آندھرا کا تذکرہ ملتا ہے۔ مہابھارت میں مذکور ہے کہ ستیاکی کی فوج میں ایک قبیلہ تھا جسے آندھرا کہا جاتا تھا۔ وہ درز گیسو، طویل قد و قامت، شیری زبان اور ہنر مند تھے۔ وہ زیادہ تر دریائے گوداوری کے کنارے دور تک آباد تھے۔ جنگ مہابھارت میں آندھرا اور کلنگا نے کورو کی مدد کی تھی۔ راجاسوریہ یجنہ کے دوران میں سیادیو نے سلطنت پانڈیا، آندھرا، کلنگا، دراوڈ، اودرا اور چیرا کو شکست دی تھی۔ آندھرا کا تذکرہ بدھ مت میں بھی ملتا ہے۔

سنسکرت کی کئی کتابوں میں آندھرا کا تذکرہ موجود ہے جیسے ایترے براہمن (800 عام زمانہ)۔ رگ وید کے ایترے براہمن کے مطابق آندھرا جمنا کے کنارے آباد تھے جہاں سے وہ ہجرت کر کے جنوبی ہند چلے گئے۔
تقریباً 232 ق م میں موریہ سلطنت کے سب سے بڑے تاجدار اشوک اعظم کی موت کے وقت آندھرا کا بھی تذکرہ ملتا پے۔ یہ گویا آندھرا کی ابتدا ہے۔ علاقہ پر کئی خاندانوں کا قبضہ رہا جیسے آندھرا، اکشوکوس، مشرقی چالوکیہ، کاکٹیہ اور وجے نگر سلطنت وغیرہ۔

## ایرتے براہمن میں تذکرہ
ایترے براہمن (VII.18) میں آندھرا کا تذکرہ موجود ہے۔ وہاں ان کو پودرا، پولنداس، شابراس اور مولیباس کا سماجی بائیکاٹ کر دیا گیا تھا کیونکہ وہ اپنے باپ وشومتر کو پہچاننے سے قاصر رہے تھے۔

## مہابھارت میں تذکرہ
### بحیثیت قدیم قوم
* Mbh 6.9
اگن، ونگ، کلنگ، یکریلومن، ملاح، سودیلا، پرانداس، موہیک، سلک، وغیرہ

#### پانڈو سہادیو کا حملہ
* Mbh 2.30
سہادیو نے اپنے تابع کر لیا اور پانڈو، آندھرا، کلنگ، دراوڈ سے خراج تحسین حاصل کیا۔ انھوں نے اتاوی جیسے خوبصورت شہر پر بھی قبضہ کر لیا۔
### کرن کا حملہ
* Mbh 7.4
اوپتل، میکل، پوندر، کلنگ، آندھرا، نیشد، ترگرت اور والہک، سب کو کرن نے حملہ کر کے قبضہ کر لیا تھا۔

### واسودیو کرشن، آندھرا سلطنت کا ایک وحشی درندہ
واسودیو کرشن کا تذکرہ آندھر سلطنت کے ایک وحشی قاتل کے طور پر ہوا ہے۔(13,149)

## حوالہ جات

زمرہ:تاریخ آندھرا پردیش
زمرہ:مہابھارت کی سلطنتیں
زمرہ:ویکی ڈیٹا سے مطابقت رکھنے والی مختصر تفصیل
ہندوستان کے دار الحکومتوں کی فہرست

* الہ آباد
* کلکتہ
* پٹنہ
* بنارس

## ابتدائی زمانہ
* پاٹلی پتر
:: نندا شاہی خاندان
:: موریا
:: گپتا سلطنت
:: پال سلطنت
* بگرام اور متھرا: کوشان سلطنت کی بالترتیب موسم گرما اور موسم سرما کی راجدھانی
* امراوتی اور پنے ٹھن: ستواہن سلطنت کے پایہ تخت
* قنوج: ہرش اور پراتیہار کا دار الحکومت
* مانیہ کھیت اور اونتی: بالترتیب راشترکوٹ سلطنت اور پراتیہار کے دار الحکومت
* غازی پور: گپتا شاہی خاندان کا مرکز، جموال کے بادشاہ غازی اور وشومتر کا دار الحکومت
* پوہار: ابتدائی چولا سلطنت کا دار الحکومت
* مدورئی: پانڈیہ شاہی سلسلہ کاپایۂ تخت
* گوڑ (شہر): پال شاہی خاندان کا پایہ تخت
* سیگال: شاکا سلطنت پہلا کا پایہ تخت (70 ق م تا 400ء)
* ٹیکسلا:شاکا سلطنت کا دوسرا پایہ تخت (70 ق م تا 400ء)
* متھرا: شاکا سلطنت کا تیسرا پایہ تخت (70 ق م تا 400ء)
* سگال: انڈو-گریک کا پایہ تخت
* بھینمال: گوجر سلطنت کا پایہ تخت
* جونپور، اترپردیش: شرقی شاہی خاندان کا پایہ تخت (1394ء–1479ء)

## عہد وسطی

* دولت آباد: 1327ء، تغلق خاندان کے بادشاہ محمد بن تغلق (1325ء تا 1351ء) نے دہلی کی کل آبادی کو دو سال کے لیے دولت آباد منتقل ہونے کا حکم دیا۔ بعد میں پھر سب کے دہلی واپس ہونے کا بحی حکم سنایا گیا۔
* صوبہ غور: غوری سلطنت کا دار الحکومت
* بدایوں: التتمش کا پایہ تخت
* آگرہ: سکند لودھی (1488ء تا 1517ء) نے 1506ء میں پہلی پایہ تخت کو دہلی سے آگرہ منتقل کیا۔
* وجے واڑہ: وجے نگر سلطنت کا پایہ تخت (1571ء تا 1585ء)- پانی کی قلت کی وجہ پایہ تخت کو منتقل کرنا پڑا
* کانچی پورم: پلو شاہی خاندان کا پایہ تخت
* تنجاور: چول سلطنت کا دار الحکومت
* الہ آباد: مغلیہ سلطنت کا علاقائی دار الحکومت اور 1599ء تا 1604ء نورالدین جہانگیر کا دار الحکومت
* مرشد آباد: 1704ء میں نواب مرشد قلی خان نے پایہ تخت ڈھاکہ سے مرشدآباد منتقل کیا۔
* پونے: 1730ء میں مرہٹہ سلطنت کے تاجدار پیشوا نے پونے کو پایہ تخت بنایا
* مونگیر: نواب بنگال اور مرشدآباد میر قاسم نے مرشد آباد نے اپنا پایہ تخت مونگیر منتقل کیا

## عہد جدید
* 1858ء، الہ آباد ایک دن کے لیے ہندوستان کا دار الحکومت بنا۔ یہ شمال جنوبی ریاستوں کا پایہ تخت بھی تھا۔
* پٹنہ: پانچ برس تک شیر شاہ سوری کا پایہ تخت
* کولکاتا: 1911ء تک برطانوی راج کا پایہ تخت
* شملہ: 19ویں صدی کے نصف میں برطانوی راج کا موسم گرما کا پایہ تخت
* دہلی: جارج پنجم نے 1911ء میں دار الحکومت کو کولکاتا سے دہلی منتقل کیا۔ 1931ء میں گورنر جنرل ہند، سیکرٹریٹ اور بھارتی پارلیمان کی عمارتوں افتتاح ہوا۔

## حوالہ جات

زمرہ:بھارتی شہروں کی فہرستیں
زمرہ:تاریخ بنگال
زمرہ:تاریخ کولکاتا
زمرہ:تاریخ ہند متعلقہ فہرستیں
زمرہ:دار الحکومت بلحاظ ملک
زمرہ:دارالحکومتوں کی فہرستیں
زمرہ:سابقہ ہندوستانی پایۂ تخت
راوانی

**راوانی** ضلع و تحصیل لودھراں پنجاب پاکستان کی ایک یونین کونسل اور آباد مقام ہے۔ 

## تفصیلات
 

## مزید دیکھیے
* پاکستان
* فہرست پاکستان کے شہر

## حوالہ جات

 
زمرہ:ضلع لودھراں کے آباد مقامات
گارو زبان

**گارو زبان**  (گارو زبان میں:**اے-چک**) چینی تبتی زبانوں میں ایک زبان ہے جو میگھالیہ کے گارو پہاڑی علاقوں اور آسام کے کچھ علاقوں میں بولی جاتی ہے۔ تریپورہ کے بہت کم لوگ اور پروسی بنگلہ دیش میں بھی اس کے بولنے والے مل جاتے ہیں۔ بھارت میں مردم شماری۔ 2001ء کے مطابق غارو زبان کے بولنے والوں کی تعداد بھارت میں 889,000 اور بنگلہ دیش میں 130,000 تھی۔

## جغرافیائی تقسیم
ایتھنولوگ نے گارو زبان کی مندرجہ ذیل جغرافیائی تقسیم کی ہے۔
* میگھالیہ- گارو پہاڑی علاقہ،
* آسام- گوالپارا ضلع، کامروپ ضلع اور کاربی آنگلونگ ضلع
* ناگا لینڈ- کوہیما ضلع
* تریپورہ- جنوبی تری پورہ ضلع، ادے پور سب ڈویزن
* تریپورہ- شمالی تری پورہ ضلع، کمال پور اور کیلاشر سب ڈویزن
* تریپورہ- مغربی تری پورہ ضلع، صدر سب ڈویزن
* مغربی بنگال-ضلع کوچ بہار، ضلع جلپائیگڑی

## لسانی التحاق
گارو زبان چینی تبتی زبانوں کی شاخ بوڑو گارو کی ذیلی شاخ ہے جس میں چینی زبانوں کا بہت اثر پایا جاتا ہے۔ بوڑو-گارو زبانیں چینی-تبتی زبانوں کی سب سے زیادہ معیاری اور مشہور ذیلی شاخ ہے۔ س ذیلی لسانی خاندان میں بوڑو، کوبوروک، تیوا، دیوری، گارو، رابھا، اتونگ، روگا اور کوچ زبانیں آتی ہیں۔ یہ زبانیں ایک ہی خاندان ہونے کی مناسبت سے ایک دوسرے سے بہت قریب ہیں اور کافی مماثل بھی ہیں۔ ایک ماہر آسانی سے ان زبانوں کے مابین مماثل الفاظ اور تعبیرات پو پہچان سکتا ہے۔

## آرتھوگرافی اور خصوصیات
19ویں صدی کے اواخر میں گارو قوم نے علم و ادب میں دلچسپی لینی شروع کردی اور اسی وجہ سے عیسائی مشنری کی ان پر نظر پڑی اور انھوں نے بنگالی رسم الخط استعمال کرتے ہوئے گارو زبان کے شمال مشرقہ لہجہ کو اے وی کہا۔
## لہجے
یہاں لہجہ کی ‘غیر رسمی طور صوتی قسم‘ سیاسی تعریف کی گئی ہے۔ گارو زبان کے لہجات میں اے وی (A·we)/Am·beng/A·beng، ماچی، دوال، چیسک،گنچینگ اور دیگر کئی لہجے شامل ہیں۔ مارک (2013:134–135) میں مندرجہ ذیل لہجات کو بلحاظ جغرافیائی تقسیم بیان گیا ہے۔
* **اتونگ**- گارو پہاڑی سلسلہ کے جنوب مشرقی علاقوں اور دریائے سمسنگ کے آس پاس بولی جاتی ہے۔ اتونگ لہجہ کے بولنے والے زیادہ تر رونگسو، سیجو، رونگرو، اسیم، بدری اور چتمنگ گاؤں میں رہتے ہیں۔
* **روگ**- دریائے بوگائی کی وادی اور گارو پہاڑی کے جنوب وسطی علاقہ کے چھوٹے سے خطہ میں بولی جاتی ہے۔
* **چیبوک**- دریائے بوگائی کے اوپری علاقہ کی بولی
* **می گام**- گارو پہاڑی اور کھاسی پہاڑی کے درمیان میں کے علاقہ کا لہجہ
* **اے-بینگ**- دریائے بوگائی کے مغربی علاقہ سے لے کر رنگیرا پلاٹو کے شمالی اور مگربی علاقہ میں بولی جاتی ہے۔ اس کا علاقہ بہت وسیع ہے۔
* **اے-وی**- اگیا، گوالپارا، دورانگ، انجوں گا اور کامروپ کے سرحدی علاقہ تک بولی جاتی ہے۔
* **متا بینگ**-اربیلا پلاتو کا لہجہ
* **گارا گانچنگ**- گارو پہاڑی کے جنوبی علاقہ کا لہجہ۔
* **دوال**- سباری، کپاسیپارا اور درنگ ندی کے دیگر علاقہ کا لہجہ۔ اس کے علاوہ گارو پہاڑی کے دامن میں بھی رائج ہے۔
* **ماچی دوال**- ولیم نگر علاقہ کا لہجہ
* **کامروپ**- کامروپ ضلع کے گوہالکونا، ہاہیم، سانتیپور اور اوکیام کا لہجہ۔
## فونولوجی
بوڑو گارو زبانوں کی تقریباً تمام ذیلی شاخیں اور زبانیں لہجوں میں ایک دوسرے سے یکسر مختلف ہیں مگر گارو زبان حیرت انگیز طور پر اس سلسلہ میں مستثنی ہے۔ اس میں وقف مزمار کا استعمامل بہت خوبصورت طریقے سے اور بکثرت ہوتا ہے۔

## حوالہ جات

زمرہ:آسام کی زبانیں
زمرہ:بنگلہ دیش کی زبانیں
زمرہ:تری پورہ کی زبانیں
زمرہ:میگھالیہ کی زبانیں
زمرہ:ایتھنولوگ کے علاوہ دیگر ذرائع کا حوالہ دیتے ہوئے آیزو زبان کے مضامین
کلدیپ یادو

**کلدیپ یادیو** (پیدائش: 15 اکتوبر 1996ء) ایک ہندوستانی کرکٹ کھلاڑی ہے جو ڈومیسٹک کرکٹ میں دہلی کی نمائندگی کرتا ہے اور اس سے قبل انڈین پریمیئر لیگ (آئی پی ایل) میں راجستھان رائلز کے لیے کھیلا تھا۔   وہ بائیں ہاتھ کے تیز گیند باز ہیں۔ 

## کیریئر
یادو کا تعلق پٹودی کے موکلواس گاؤں سے ہے۔ ان کی کوچنگ امیت کمار نے کی۔  نومبر 2019ء میں، اسے بنگلہ دیش میں منعقد ہونے والے 2019ء کے اے سی سی ایمرجنگ ٹیمز ایشیا کپ کے لیے ہندوستان کے انڈر 23 اسکواڈ میں شامل کیا گیا۔  اس نے 18 نومبر 2019ء کو ایمرجنگ ٹیمز کپ میں ہانگ کانگ ایمرجنگ ٹیم کے خلاف، انڈیا ایمرجنگ ٹیم کے لیے اپنا لسٹ اے ڈیبیو کیا  فروری 2021ء میں یادیو کو راجستھان رائلز نے 2021ء انڈین پریمیئر لیگ (آئی پی ایل) سے پہلے آئی پی ایل کی نیلامی میں خریدا تھا۔   ناگپور اکیڈمی میں پگڈنڈیوں میں متاثر کن ہونے کے بعد اسے راجستھان میں منتخب کیا گیا۔ اس نے اپنا ٹوئنٹی 20 ڈیبیو 5 اکتوبر 2021ء کو راجستھان رائلز کے لیے ممبئی انڈینز کے خلاف 2021ء کے آئی پی ایل میں کیا۔  اسے راجستھان نے 2022ء انڈین پریمیئر لیگ کے لیے میگا نیلامی سے پہلے جاری کیا تھا۔  فروری 2022ء میں انھیں راجستھان رائلز نے 2022ء انڈین پریمیئر لیگ ٹورنامنٹ کے لیے نیلامی میں دوبارہ خریدا۔  اس نے اپنا فرسٹ کلاس ڈیبیو 17 فروری 2022ء کو دہلی کے لیے 2021–22ء رنجی ٹرافی میں کیا۔ 

## حوالہ جات

زمرہ:دہلی ٹیم کے کرکٹ کھلاڑی
زمرہ:راجستھان رائلز کرکٹ کھلاڑی
زمرہ:غیر موجود مقام پیدائش (بقید حیات شخصیات)
زمرہ:بھارت کے کرکٹ کھلاڑی
زمرہ:بقید حیات شخصیات
زمرہ:1996ء کی پیدائشیں
سلطنت ابھیر

**سلطنت ابھیر**  کا ذکر ہندو مت کی مشہور اساطیری کتاب مہابھارت میں ہے۔ یہ سرسوتی ندی کی دو سلطنتوں میں سے ایک ہے۔ ان دونوں سلطنتوں پر ابھیرا خاندان کا تسلط تھا۔ انھیں کئی جگہ سدھیرا (سدھیر) بھی لکھا گیا ہے۔ ابھیرا سلطنت میں سور سلطنت کا حصہ بھی شامل تھا اور دونوں پر ابھیر خاندان کی ہی حکمرانی تھی۔ ابھیر سلطنت آج کے بھارت کے گجرات کا شمالی حصہ اور راجستھان کا جنوبی خطہ میں پھیلی ہوئی تھی۔ ابھیر/ابھیرا/اہیر/اہیرا سلطنت کا بانی سوادت کو مانا جاتا ہے۔

## مہا بھارت میں ابھیر سلطنت کا تذکرہ
مہا بھارت کی جنگ میں ابھیر خاندان دریودھن کا حامی تھا اور ان کے شانہ بشانہ جنگ میں شریک تھا۔ گوپا یا گوپ، جنھیں کرشن نے اس وقت مدد کی درخواست کی اور دریودھن کے لڑنے کی گزارش کی جب وہ خود ارجن کی مدد کر رہے تھے، وہ گوپ دراصل یادو تھے اور یادو ابھیر ہی سے نکلے تھے یا ابھیر ہی تھے۔

کہیں کہیں ابھیروں کو وراتا کشتری بھی کہا گیا ہے۔ جب کرشن کی موت کے بعد ارجن اور پانڈو دوارکا سے لوٹ رہے اور ان کے ساتھ کرشن کے اہل خانہ بھی تھے تبھی ابھیروں نے ان پر حملہ کر دیا تھا اور ان کی کل سواری لوٹ لی تھی۔ ابھیروں نے
ارجن کا راستہ روک لیا اور دوارکا میں بچی کھچی دولت بھی چھین لی اور پنجاب پہنچتے پہنچتے ساری عورتوں کو بھی حراست میں لے لیا۔  ارجن کو لوٹنے والے ابھیر کورو کے مددگار تھے، جنھیں ابھیر، گوپا اور گوپال بھی کہتے ہیں۔ ان کا ہی ایک نام یادو بھی ہے۔  انھوں نے مہابھارت کے اصلی ہیرو کو شکست دی تھی اور جب اس نے سری کرشن کے اہل خانہ کا راز کھول دیا تب ابھیروں نے سب کو حراست میں لے لیا۔

## مہاراشٹر کی ایک سلطنت
ابھیروں نے مہاراشٹر میں بھی حکومت کی۔ ان کا علاقہ موجودہ ناسک، لتا اور خاندیش تھا۔
## جنوبی ہندوستان کی سلطنت
مورخ سدھاکر چٹوپادھیائے کے مطابق جنوبی ہند میں ایک حکومت تھی جو بہت وسیع و عریض تھی اور اسے ابھیرا کہا جاتا تھا۔

## حوالہ جات

زمرہ:مہابھارت کی سلطنتیں
زمرہ:یادو مملکتیں
زمرہ:ہندوستان کی قدیم بادشاہتیں اور مملکتیں
افغان مارکیٹ، پشاور

**افغان مارکیٹ** پشاور کے علاقے فردوس میں جناح پارک کے ساتھ واقع ہے۔
## تنازع
افغان مارکیٹ پر کئی دہائیوں سے پشاور کے ایک شہری نے دعوی کیا ہوا ہے کہ یہ جگہ اُن کی ملکیت ہے۔ادھر افغان سفارتخانے کے حکام کے مطابق یہ مارکیٹ افغان حکومت نے تقسیم ہند سے پہلے خریدا تھا اور آج تک افغان نیشنل بینک کی ملکیت ہے۔نوری 2017 میں سپریم کورٹ آف پاکستان نے سید زوار حسین کے حق میں فیصلہ دیا، جو افغان حکومت تسلیم نہیں کرتی ہے

## حوالہ جات

زمرہ:پشاور
زمرہ:پاک افغان تعلقات

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
ظہیرخان

**ظہیر خان** (پیدائش: 7 اکتوبر 1978ء) بھارت کرکٹ ٹیم کے سابق تیز گیند باز ہیں۔ انھوں نے 2000ء تا 2014ء بھارت کے کرکٹ کے تینوں فارمیٹ اپنی خدمات دیں۔ وہ بھارت کے لیے کپل دیو کے بعد دوسرے کامیاب ترین تیز گیند باز ہیں۔ انھوں گھریلو کرکٹ کا آغاز بڑودہ کرکٹ ٹیم سے کیا۔ ابتدائی دور سے ہی وہ یارکر کے لیے جانے جاتے تھے۔ وہ کرکٹ عالمی کپ 2011ء کا اہم حصہ تھے جب بھارت نے عالمی کپ جیتا تھا۔ اس سال وہ 9 مقابلوں میں 21 لے کر کامیاب ترین گیند باز تھے۔ 2011ء میں صدر بھارت نے انھیں ارجن انعام سے نوازا۔ ان کا کرکٹ سفر متعدد زخموں اور چوٹ سے بھی عبارت ہے۔

## ذاتی زندگی
ان کی ولادت 7 اکتوبر 1978ء کو شری رامپور، احمدنگر ضلع، مہاراشٹر میں ہوئی۔ والد بختیار خان اور والدہ کا نام ذکیہ خان ہے۔ ان کے بڑے بھائی ذیشان خان اور چھوٹے بھائی انیس ہیں۔ 24 اپریل 2017ء کو انھوں اداکارہ ساگاریکا گھٹگے سے رقعہ کا اعلان کیا اور 23 نومبر 2017ء کو دونوں نے شادی کرلی۔

* ایشیا الیون کےایک روزہ کرکٹ کھلاڑیوں کی فہرست

### مقامی کرکٹ
وہ 1996ء میں ممبئی آئے اور نیشنل کرکٹ کلب میں شمولیت اختیار کی۔ انھوں نے فرسٹ کلاس کرکٹ کا آغاز برودہ سے کیا۔ رنجی ٹرافی کے 2000-01ء کے سیزن میں ریلوے کے خلاف فائنل میں انھیں میں آف دی میچ کا اعزاز ملا۔ اس مقابلہ میں انھوں نے 145 رن دے کر 8 وکٹیں لی تھیں۔ جس میں دوسری پاری میں 5 وکٹ کا کارنامہ بھی شامل تھا۔. 2006ء-07ء میں وہ ممبئی چلے گئے اور اس سال کے رنجی ٹرافی فائنل میں 9 وکٹیں لیں اور بنگال کے خلاف ممبئی کو جیت دلائی۔ 2005ء میں ورکشائر کنٹری کرکٹ کلب نے شعیب اختر کی جگہ ظہیر خان کو اپنا رکن بنایا۔ انڈین پریمیئر لیگ میں انھوں نے رائل چیلینجر بنگلور اور ممبئی انڈینز کے لیے کھیلا بعد ازاں وہ دہلی کیپیٹلز میں آگئے۔ انھوں نے 2016ء اور 2017ء کے مقابلوں میں دہلی کی کپتانی کی۔2017ء میں وہ تاریخ کے دسویں اور بھارت کے آٹھویں گیند باز تھے جنھوں نے آئی پی ایل میں 100 وکٹ کا ہدف پورا کیا ہو۔ بعمر 38 سال وہ اس کارنامہ کو کرنے والے سب سے عمر دراز کھلاڑی ہیں۔

## مزید دیکھیے
* کرکٹ
* ٹیسٹ کرکٹ
* بھارت قومی کرکٹ ٹیم
* بھارت کے ٹیسٹ کرکٹ کھلاڑیوں کی فہرست
* بھارت کے ایک روزہ بین الاقوامی کرکٹ کھلاڑیوں کی فہرست
* بھارت کے ٹوئنٹی/20 بین الاقوامی کھلاڑیوں کی فہرست

## حوالہ جات

زمرہ:1978ء کی پیدائشیں
زمرہ:ارجنا اعزاز یافتگان
زمرہ:بقید حیات شخصیات
زمرہ:بھارت کے ٹیسٹ کرکٹ کھلاڑی
زمرہ:بھارتی ایک روزہ کرکٹ کھلاڑی
زمرہ:بھارتی سنی مسلمان
زمرہ:دہلی کیپیٹلز کے کرکٹ کھلاڑی
زمرہ:رائل چیلنجرز بینگلور کرکٹ کھلاڑی
زمرہ:سال کے بہترین وزڈن کرکٹ کھلاڑی
زمرہ:شری رام پور کی شخصیات
زمرہ:کرکٹ عالمی کپ 2003 کے کھلاڑی
زمرہ:کرکٹ عالمی کپ 2007 کے کھلاڑی
زمرہ:کرکٹ عالمی کپ 2011 کے کھلاڑی
زمرہ:ممبئی انڈینز کے کرکٹ کھلاڑی
زمرہ:ممبئی کے کرکٹ کھلاڑی
زمرہ:سرے کے کرکٹ کھلاڑی
زمرہ:ووسٹرشائر کے کرکٹ کھلاڑی
زمرہ:بھارتی کرکٹ مبصرین
زمرہ:میلبورن رینیگیڈز کے کرکٹ کھلاڑی
زمرہ:بھارت کے عالمی ٹوئنٹی/20 کرکٹ کھلاڑی
زمرہ:کھیلوں میں پدم شری وصول کنندگان
زمرہ:انڈیا ریڈ کے کرکٹ کھلاڑی
زمرہ:ویسٹ زون کے کرکٹ کھلاڑی
زمرہ:وڈودرا کرکٹ ٹیم کے کھلاڑی
زمرہ:ویکی ڈیٹا سے مطابقت رکھنے والی مختصر تفصیل
زمرہ:7 اکتوبر کی پیدائشیں
روی شنکر پرساد

**روی شنکر پرساد**  (ولادت: 30 اگست 1954ء) بھارت کے وکیل، سیاست دان اور موجودہ کابینہ بھارت کے رکن ہیں۔ وہ وزارت قانون و انصاف، حکومت ہند، مواصلات اور وزارت برقیات و انفارمیشن ٹیکنالوجی، حکومت ہند کے وزیر ہیں۔ وہ بھارتیہ جنتا پارٹی کے ٹکٹ پر پٹنہ صاحب لوک سبھا حلقہ کے رکن پارلیمان ہیں۔

## ابتدائی زندگی اور تعلیم
ان کی ولادت پٹنہ کے ایک کائستھ خاندان میں ہوئی۔ ان کے والد ٹھاکر پرساد پٹنہ عدالت عالیہ میں سنیئر وکیل تھے اور جن سنگھ کے اہم بانیاں میں سے ہیں۔ ان کی بہن انورادھا راجیو شکلا کی اہلیہ ہیں اور بیگ فلمز اینڈ میڈیا کی مالک ہیں۔
انھوں نے پٹنہ یونیورسٹی سے سیاسیات میں بی اے، ایم اے اور فاضل القانون کی ڈگری لی۔

## قانونی سفر
1980ء سے وہ پٹنہ عدالت عالیہ میں وکیل رہے ہیں۔ 1999ء میں انھیں وہاں کا سینئر وکیل بنایا گیا اور 2000ء میں بھارتی عدالت عظمیٰ کا سینئر وکیل نامزد کیا گیا۔

## سیاسی سفر
انھوں نے زمانہ میں طالب علمی میں ہی سیاست میں سرگرمی شروع کر دی تھی اور 1970ء کی دہائی میں اندرا گاندھی کے خلاف خوب مظاہرے کیے تھے اور ایمرجنسی کے وقت انھیں جیل بھی جانا پڑا تھا۔ جے پرکاش نرائن کی قیادت میں انھوں نے کئی تحریکوں میں حصہ لیا اوروہ اکھل بھارتیہ ودیارتھی پریشد کے فعال کارکن اور رضاکار تھے۔

## وزارتیں اور عہدے

نریندر مودی کی حکومت میں انھیں مواصلات کا وزیر بنایا گیا۔ جولائی 2016ء میں انھیں وزارت برقیات و انفارمیشن ٹیکنالوجی، حکومت ہند کی ذمہ داری دی گئی۔

## کامیابیاں
وزارت کوئلہ، حکومت ہند اور وزارت کان کنی، حکومت ہند کی ذمہ داری سنبھالنے کے بعد انھوں نے ترقی اور اصلاح کے کام کو بہت تیز کر دیا۔ جولائی 2002ء میں انھیں وزارت قانون بھی دے دی گئی۔
اپریل 2002ء میں انھوں نے ڈربن میں غیر وابستہ ممالک کی تحریککی نمائندگی کی۔ بعد ازاں وہ رام اللہ میں یاسر عرفات سے ملے اور ان سے اظہار تعزیت کیا۔
## حوالہ جات

زمرہ:1954ء کی پیدائشیں
زمرہ:اکیسویں صدی کے بھارتی سیاست دان
زمرہ:بقید حیات شخصیات
زمرہ:بیسویں صدی کے بھارتی سیاست دان
زمرہ:بیسویں صدی کے بھارتی قانون دان
زمرہ:بھارت کے عام انتخابات2019ء میں جمہوری قومی اتحاد کے امیدوار
زمرہ:بھارت کے وزرائے قانون
زمرہ:بھارتی ہندو
زمرہ:بہار سے بھارتیہ جنتا پارٹی کے سیاست دان
زمرہ:بہار سے راجیہ سبھا کے ارکان
زمرہ:پٹنہ کے سیاست دان
زمرہ:پٹنہ یونیورسٹی کے فضلا
زمرہ:سترہویں لوک سبھا کے ارکان
زمرہ:نریندر مودی کی وزارت
زمرہ:بہاری سیاست دان
زمرہ:بھارت کے وزرائے اطلاعات و نشریات
زمرہ:ویکی ڈیٹا سے مختلف مختصر وضاحت
زمرہ:پٹنہ
زمرہ:بہاری شخصیات
زمرہ:بھارتیہ جنتا پارٹی کے سیاست دان
زمرہ:بھارتی وکلاء
زمرہ:لوک سبھا کے ارکان
زمرہ:اراکین راجیہ سبھا
راجیو شکلا

**راجیو شکلا**  (ولادت: 13 ستمبر 1959ء) بھارت کے سیاست دان، نامور صحافی، سیاسی صحافی اور نقاد اور انڈین پریمیئر لیگ کے صدر نشین ہیں۔ آئی پی ایل میں ان پر بد عنوانی کے کئی الزامات لگے جس کے بعد انھوں نے 1 جون 2013ء کو انڈین پریمئر لیگ کی صدر نشینی سے استعفی دے دیا۔ 2015ء میں انھیں پھر بھارتی کرکٹ کنٹرول بورڈ نے اس عہدہ سے سرفراز کیا۔

## ابتدائی زندگی
راجیو شکلا کی ولادت 13 ستمبر 1959ء کو کانپور، اتر پردیش میں رام کمار شکلا اور شانری دیوی شکلا کے گھر ہوئی۔ سیاست میں قدم رکھنے سے قبل وہ ہندی زبان کے روزنامہ جن ستا میں صحافی تھے۔ وہ یہاں 1985ء تک ملازم رہے اور رویوار مجلہ کے خاص مبصر بن گئے۔ انھیں بطور سینئر ایڈیٹر نامزد کیا گیا اور 2000ء میں راجیہ سبھا کی رکنیت ملنے تک وہ اس عہدہ پر قائم رہے۔ اس وقت انھوں نے انڈین نیشنل کانگریس میں شمولیت اختیار کرلی۔ کچھ ذرائع کا کہنا ہے کہ ابتدا میں وہ زیادہ کامیاب نہیں تھے۔ مگر 1990ء کی دہائی میں انھوں سیاست میں خوب ہاتھ پاوں مارے اور اعلیٰ درجہ کے سیاست دانوں میں اپنا اثر و رسوخ قائم کیا۔

## سیاسی سفر
انھوں نے اکھل بھارتیہ لوک تانترک کانگریس پارٹی کے نام پر انتخاب میں حصہ کیا اور بڑے فرق کے ساتھ کامیابی حاصل کی۔ بعد ازاں 2003ء میں انھوں نے اپنی سیاسی جماعت کو انڈین نیشنل کانگریس میں ضم کر دیا۔ اس کے بعد راجیو شکلا کو انڈین نیشنل کانگریس کا نمائندہ نامزد کر دیا گیا۔ جنوری 2006ء میں انھیں آل انڈیا کانگریس کمیٹی کا سکریٹری بنایا گیا۔ مارچ 2006ء میں شکلا راجیہ سبھا کے دوسرے میعاد کے لیے منتخب ہوئے۔ وہ اب بھی راجیہ سبھا کے رکن ہیں۔

## ذاتی زندگی
ان کا آبائی وطن بھارت کی ریاست اتر پردیش کا شہر کانپور ہے۔ ان کی شادی مشہور سیاست دان روی شنکر پرساد کی بہن انورادھا پرساد شکلا سے ہوئی۔ انو رادھا ر بیگ فلمز اینڈ میڈیا کی مالک ہیں اور راجیو اس کے صدر نشین ہیں۔

## عہدے
* بیگ فلمز لیمیٹیڈ- بانی اور صدر نشین
* اتر پردیش کرکٹ ایسو سی اے شن- سکریتری
* بھارت کرکٹ قومی ٹیم- مینیجر
* انڈین پریمیئر لیگ- صدر نشین

## حوالہ جات

زمرہ:1959ء کی پیدائشیں
زمرہ:اتر پردیش سے راجیہ سبھا کے ارکان
زمرہ:بقید حیات شخصیات
زمرہ:بھارتی کرکٹ منتظمین
زمرہ:بھارتی مرد صحافی
زمرہ:کان پور کی شخصیات
زمرہ:مہاراشٹر سے انڈین نیشنل کانگریس کے سیاست دان
زمرہ:مہاراشٹر سے راجیہ سبھا کے ارکان
زمرہ:ویکی ڈیٹا سے مطابقت رکھنے والی مختصر تفصیل
زمرہ:کانپور کے سیاستدان
زمرہ:انڈین نیشنل کانگریس کے سیاست دان
اخون سالاک

**اخون سالاک** (1578ء -1658ء ) سولہویں صدی کے صاحب تصنیف بزرگ تھے۔ آپ کے آبا و اجداد کا تعلق ترکستان سے تھا۔ مؤرخین کے مطابق آپ کا خاندان خوست میں آکر آباد ہوا جبکہ بعض نے توغہ لکھا ہے۔ غازی اخون اور ان کے بھائی اخون سباکؒ سید عبد الوہاب المعروف اخون پنجو صاحب کے مرید و خلیفہ تھے۔

لفظ اخون کا مطلب ہے اسلامی سکالر یا عالم دین، چونکہ آپ کی وفات کے بعد آپ کی اولاد کو اخون خیل قوم کے نام سے پکارا جانے لگا۔

غازی اخون سالاک بابا کو بعض تاریخ دانوں نے خٹک اور کجھ نے ترین اور درانی لکھا ہے جبکہ آپ کی اولاد نے خود کو اخون خیل کہنا ہی پسند کیا۔ غازی اخون سالاک اور پیر سباک دونوں بھائی تھے اور خٹک قوم کے پیر تھے۔اکثر تاریخوں کے مطالعہ سے یہ بات واضح ہوئی ہے کہ آپ کا تعلق درانی اور ترین قوم سے جوڑنا بالکل غلط ہے کیونکہ درانی قوم کا وجود آپ کی وفات کے ایک صدی بعد ہوا تھا۔
آپ کا اصل نام اکبر شاہ ہے بعض نے آپ کا نام سید اکبر اور بعض نے محمد اکبر بتایا ہے مگر اکبر شاہ پر سب متفق ہیں۔ہیں۔

## اصل نام
اخون سالاکؒ کا اصل نام اکبر شاہ تھا۔ بعض تاریخ دانوں نے آپ کا نام سید اکبر شاہ، بعض نے محمد اکبر شاہ بھی لکھا جبکہ آپ کے خاندان کے بعض شجروں میں نام عبدالاکبر بھی ملتا ہے۔

## خاندان
اخون سالاک بابا رحمۃ اللہ کے چار فرزند بتائے جاتے ہیں۔ عبد الرحمان بابا المعروف اخون میاں عبد الرحمان بابا، اشرف شاہ بابا المعروف اخون میاں اشرف بابا، جمال شاہ بابا المعروف اخون میاں جمال بابا قابل ذکر ہیں جبکہ بعض خدوخیل بابا کو بھی اخون سالاک کی اولاد سمجھتے ہیں تاہم کئی تاریخ دانوں نے اخون سالاک کے چاروں بیٹوں کا ذکر اصل ناموں کی بجائے شیخ بابا، سیرئی بابا، میاں بابا اور پاچا بابا کے طور پر کیا ہے۔

## تصانیف
اخون سالاک باباؒ ایک صاحب تصنیف بزرگ تھے۔ تاریخ میں آپ کی چار کتابوں کا تذکرہ ملتا ہے۔ ان کتابوں میں فتاویٰ الغربیہ، بحر الانساب، غزویہ اور مناقب اخون پنجو شامل ہیں۔ فتاویٰ الغربیہ دینی مسائل پر مشتمل ہے، بہرالانساب میں افغانوں، پٹھانوں، ترکوں اور سادات کے شجرے ہیں۔ تیسری کتاب غزویہ میں اخون سالاک کی غزوات کا ذکر ہے جو انھوں نے سوات، دیر، ہزارہ، کوہستان وغیرہ میں کافروں کے ساتھ جنگیں لڑیں جبکہ مناقب اخون پنجو اپنے پیر سید عبد الوہاب المعروف اخون پنجو کی زندگی کے حالات و واقعات پر لکھی گئی۔

## حوالہ جات

زمرہ:1578ء کی پیدائش
زمرہ:1658ء کی وفیات
سید محمد امین شاہ

ولی کامل پیر سید محمد امین شاہ سلسلہ نقشبندیہ مجددیہ کے عظیم شیخ اور مادر زاد ولی تھے۔

## ولادت
خواجہ خواجگان قطب الاقطاب پیر سید محمد امین شاہ ثانی آپ آلومہارشریف میں پیدا ہوئے آپ حضرت خواجہ خواجگان شمس الہند پیر سید محمد چنن شاہ نوری دائم الحضوری کے اکلوتے بیٹے لخت جگر اور سجادہ نشین تھے

## بیعت و خلافت
آپ نے ایک طویل عرصہ اپنے والد بزرگوار کے زیر سایہ گزارا ان سے تصوف اور طریقت کے اسرار کو بخوبی سیکھا۔آپ فرمایا کرتے تھے کہ سیدنا چنن شاہ نوری نے اپنے فیض کا کثیر حصہ آپ کو عطا کیا ہے
## حسینی سادات
آپ کا شجرہ نسب پیر سید چنن شاہ سے ہوتا ہوا اور امام علی نقی سے جا کر ملتا ہے اور وہاں سے آپ حضرت امام حسین علیہ السلام کی اولاد میں سے ہیں سید ہونے کے ناطے آپ کو ہر جگہ پر انتہائی محبت اور عقیدت کی نظر سے دیکھا جاتا تھا، طبعیت میں جمال کا پہلو غالب تھا انسان دوستی بندہ پروری مہمان نوازی ان کا شعار تھا، خشت کی بجائے عزیمت اور کرامت کی بجائے استقامت کو ترجیح دیتے تھے

## استقامت اور کرامت
ایک مرتبہ سفر میں ایک شخص مسلسل تین ماہ آپ کے ساتھ رہا اور جاتے ہوئے کہنے لگا کہ میں نے آپ کے ہاں کشف و کرامات کا اثر نہیں دیکھا صرف مولویت دیکھی ہے آپ نے فرمایا کیا تو نے مجھے طریقت اور شریعت کے معاملات میں کوتاہی یا غفلت کرتے دیکھا ہے اس نے کہا نہیں آپ نے فرمایا دین پر استقامت نصیب ہو جائے تو یہ ہزار کرامت سے بہتر ہے

## کرامت
لیکن دوسری جانب بچپن ہی سے علمی جذب میں آپ سے کرامات کا ظہور بھی ہوتا رہا آپ مادر زاد ولی تھے آپ اپنی والدہ کا دودھ آپ نے اس وقت تک نہیں پیا جب تک اپنے والد اور پیر بزرگوار پیر سید چنن شاہ نوری کی زبان مبارک چوس کا فیض حاصل نہ کر لیا آپ کی عمر جب تقریبا چھ سال کی تھی تو آپ نے ضد کی جامکے چیمہ کا میلہ لگتا ہے اور میں نے گھوڑے پر سوار ہوکر وہاں جانا ہے آپ کی والدہ نے اکلوتے بیٹے ہونے کی وجہ سے اجازت نہ دیں کہ کہیں آپ گھوڑے سے گر نہ جائیں، آپ کو ایک مقامی کچی دیوار پر بیٹھ گئے اور اسے گھوڑسوار کی مانند ریڑھی ماری تو وہ دیوار دوڑنے لگیں گی اور جامکے چیمہ کی بیساکھی کے میلے میں پہنچ گئیں آپ کی یہ کرامت دیکھ کر وہاں کے سکھ مشرف بہ اسلام ہو کر آپ کے سلسلہ بیعت میں داخل ہو گئے اور جو اسلام داخل نہ ہوئے انھوں نے آپ کو اپنا گرو تسلیم کر لیا
## شیخ المشائخ
آپ کی فقر و درویشی اس قدر بلند تھی کہ پیر سید جماعت علی شاہ علی پور سیداں 3سال متواتر عشاء پڑھ کر نکلتے اور تہجد خواجہ خواجگان پیر سید محمد امین شاہ کے ساتھ آلومہار میں ادا کرتے۔
## چورہ شریف سے اکتساب فیض
ایک دفعہ آپ کے والد بزرگوار پیر چنن شاہ نوری آپ کو لے کر اور اپنے انتہائی پسندیدہ خلیفہ جناب خلیفہ محمد صدیق کو لے کر حضرت خواجہ خواجگان خواجہ نور محمد چوراھی کی بارگاہ میں حاضر ہوئے تو خواجہ نور محمد چوراھی نے حضرت صاحبزادہ پیر سید محمد امین شاہ صاحب جو اس وقت عمر میں چھوٹے تھے کو سینے سے لگایا اور فرمایا کہ حضرت آپ کے بیٹے کا ظرف بہت بلند ہے ان کو ہم نے تمام نقشبندیہ مجددیہ فیض جو ہے وہ منتقل کر دیا ہے۔
## وفات
آپ 83 برس کی عمر میں 1913 میں نماز فجر کے فرض ادا کرتے ہوئے آخری سجدہ میں واصل ہوئے آپ کا مزار آلومہارشریف میں موجود ہے-
## سجادہ نشین
آپ کے وصال کے بعد آپ کے بڑے بیٹے پیرسید محمد حسین شاہ مسند نشین اشراف سادات آلو مہار ہوئے۔بہت ہی کمال کے خطیب اور شاعر تھے۔بوقت سجادہ نشینی آپ سیالکوٹ میں مجسٹریٹ کے عہدے پر فائز تھے۔آپ علی المتبت سید زادے تھے۔

## حوالہ جات
چک نمبر 342 ڈبلیو بی

*'چک نمبر 342 ڈبلیو بی* ضلع لودھراںتحصیل دنیا پور پنجاب پاکستان کی ایک یونین کونسل اور آباد مقام ہے۔  

## تفصیلات
 

## مزید دیکھیے
* پاکستان
* فہرست پاکستان کے شہر

## حوالہ جات

 
زمرہ:ضلع لودھراں کے آباد مقامات
دنیا پور

**دنیاپور**  پاکستان کے صوبہ پنجاب کے ضلع لودھراں کی ایک قدیم اور معروف تحصیل ہے۔ دنیاپور تاریخی، زرعی اور تعلیمی لحاظ سے اہمیت کی حامل ہے۔

## محلِ وقوع
دنیاپور ضلع لودھراں کے وسط میں واقع ہے اور ملتان اور بہاولپور کے درمیان واقع ہونے کے باعث اہم جغرافیائی حیثیت رکھتا ہے۔ گوگل میپ پر محلِ وقوع دیکھیں

## تاریخ
دنیاپور ایک قدیم بستی ہے جس کی تاریخ کئی صدیوں پر محیط ہے۔ مغلیہ دور میں یہ علاقہ انتظامی مرکز کے طور پر استعمال ہوتا رہا۔

## معیشت
یہاں کی معیشت کا زیادہ تر دارومدار زراعت پر ہے۔ کپاس، گندم، کماد اور آم اہم پیداوار ہیں۔

## تعلیمی ادارے

* گورنمنٹ ڈگری کالج دنیاپور
* متعدد اسکول، مدارس اور نجی تعلیمی ادارے

## نمایاں مقامات

* پرانی جامع مسجد
* دنیاپور قلعہ (آثار قدیمہ)
* ریلوے اسٹیشن دنیاپور
* مرکزی بازار اور انارکلی مارکیٹ

## آمد و رفت
دنیاپور ریلوے اسٹیشن اور لودھراں روڈ کے ذریعے ملتان، لودھراں اور بہاولپور سے جُڑا ہوا ہے۔

## حوالہ جات


## مزید دیکھیے

* ضلع لودھراں
* پنجاب، پاکستان
* پاکستان کے شہر

 
زمرہ:ضلع لودھراں کے آباد مقامات
ناڑی گاج سبی

ناڑی گاج کینال سسٹم سبی

ناڑی  دریا کا پانی صدیوں سے مستقل یکساں بہے رہا ہے اس کی تقسیم کا رائج طریقہ بہت قدیم ہے ۔ مغل حکومت کے دور سے زرعی اراضی کی پیداوار سے مالیہ وصول کیا جاتا تھا اس کے بعد افغان حکومت نے بھی سیوی زرعی اراضی سے مالیہ وصول کیا ۔ مالیہ وصولی کے لیے خاندانی اختیار باروزئیوں کے حصہ میں آیا ۔ انگریز دور حکومت میں باقاعدہ جدید طرز تعمیر سے کینال سسٹم تعمیر کیا گیا ۔ بندوبست رپورٹ 1904 ء میں قبائل کے حساب سے پانی کو نالیوں کے ذریعے  فراہم کیا گیا ۔ ناڑی گاج ہیڈورکس کینال سبی کی تعمیر 1917 میں مکمل ہوئی ۔

قبائل اور دیہات کے حساب سے پانی کی تقسیم یوں ہے ۔

1۔ لونی 4 پاو

2۔ صافی عبد الوہاب اور صافی پیرک 8 پاو

3۔ بوستان اور مرغزانی 8 پاو

4۔ مزری 3 پاو

5۔ دھپال 6 پاو

6۔ میونسپل سبی 4 پاو

7۔ ریلوے دپارٹمنٹ 1 پاو

8۔ بکھڑا غلام بولک 2 پاو

9۔ بکھڑا شکر خان 1 پاو

10۔ کڑک 9 پاو

11۔ عثمانی 1 پاو

12۔ داوی 1 پاو

13۔ گلوشہر 4 پاو

14۔ خجک 16 پاو
گایتری منتر

**گایتری منتر** سنسکرت کے منتروں میں سے ایک قدیم ترین اور طاقتور منتر ہے۔ یہ خیال کیا جاتا ہے کہ گایتری منتر کے منانے اور اسے ذہن میں مضبوطی سے قائم کرنے سے ، اگر آپ اپنی زندگی جاری رکھیں اور جو کام آپ کے لیے مقرر کیا گیا ہے ، انجام دیں تو آپ کی زندگی خوشی سے بھرپور ہوگی۔

## گایتری منتر
لفظ "گایتری" خود ہی اس منتر کے وجود کی وجہ کی وضاحت کرتا ہے۔  اس کی ابتدا سنسکرت کے فقرے گیانتم ترییاٹی آئیٹی میں ہوئی ہے اور اس منتر سے مراد ہے: جو منش اس منتر جا کا جاپ کرتا ہے کو ان تمام منفی حالات سے نجات ملتی ہے جو اس منش کو موت کے کے طرف لے جاتی ہیں۔

## متن
گایتری منترا یہ دیوی گایتری کو "وید ماتا" یا ویدوں رگوید، یجوروید، ساموید اور اتھاروید کی ماءُ بھی کہا جاتا ہے کیونکہ یہ ویدوں کی اصل بنیاد ہے۔ اور یہ بنیاد، تجربہ کار اور معرفت کائنات کے پیچھے ایک حقیقت ہے۔

منتر۔

اُوم۔

بُھور بھوہَ سوہَ۔

تَتَ سوِتور ورینیم۔

بھرگو دیوسیا دھیماہی۔

دِھیو یو نھ پرچودیات۔

(رگ وید (10: 16: 3)

## گایتری منتر کی معنیٰ

"اے مطلق وجود ، تین جہانوں کے خالق، ہم آپ کے الہٰی نور پر غور کرتے ہیں۔ وہ ہماری عقل کو متحرک کرے اور ہمیں حقیقی علم عطا کرے۔"

## وضاحت
آئیے ہم گایتری منتر کے ہر ایک لفظ کو سمجھیں اور اس کے پورے مطلب کو سمجھنے کی کوشش کریں۔

پہلا لفظ - اوم

اس کو پرناو بھی کہا جاتا ہے کیونکہ اس کی آواز پران (اہم کمپن) سے نکلتی ہے ، جو کائنات کو محسوس کرتی ہے۔  صحیفہ میں "اوم اتی ایک اکشارا برہمن" کہا گیا ہے (اوم یہ ہے کہ ایک حرف برہمن ہے)۔

اوم میں تین الفابیٹ ہیں

ا

و

م

جب آپ اوم تلفظ کرتے ہیں، پہلا الفابیٹ ا گلے سے نکلتا ہے، ناف کے علاقے میں شروع ہوتا ہے۔

دوسرا الفابیٹ و زبان پر گھومتا ہے۔

تیسرا الفابیٹ م ہونٹوں پر ختم ہوتا ہے۔

ا- جاگنا،

و-خواب دیکھنا،

م - سو جانا۔

یہ ان تمام الفاظ کا خلاصہ اور مادہ ہے جو انسانی گلے سے نکل سکتا ہے۔ یہ عالمگیر مطلق کی ابتدائی بنیادی علامتی علامت ہے۔

"Vyahrties": بھو،بھوہ اور سوہ

گایتری کے مذکورہ بالا تین الفاظ ، جس کے لفظی معنی "ماضی ،" "حال" اور "مستقبل" ہیں ، کو ویاہرٹیز کہا جاتا ہے۔  ویاہریٹی وہ ہے جو پورے کائنات یا "احرتی" کا علم دیتا ہے۔  صحیفہ میں کہا گیا ہے: "وشیشینہ آہرتیہ سرو ویرات ، پروہلانم پرکشوکرنھ وھراہیتھ"۔  چنانچہ ، ان تینوں الفاظ کو بیان کرنے کے بعد، اجتماعی طور پر خدا کی عما پر غور کیا جاتا ہے جو تینوں جہانوں یا تجربات کے شعبوں کو روشن کرتا ہے۔

## باقی الفاظ

تت کے سیدھے معنی "وہ" ہیں کیونکہ وہ تقریر یا زبان کے ذریعہ وضاحت کرتا ہے۔

ساویتور کا مطلب ہے "آسمانی سورج" (حکمت کی آخری روشنی) عام سورج کے ساتھ الجھن میں نہ پڑنا۔

Varenium کا مطلب ہے "پسند"

بھارگو کے معنی ہیں "روشنی"

دیوسیا کا مطلب ہے "الہی فضل"

دھیماہی کا مطلب ہے "ہم غور کرتے ہیں"

دھیو کا مطلب عقل ہے۔

یو کا مطلب ہے "کون"

نہ کا مطلب ہے "ہمارا"

پراچودائیت کا مطلب ہے "درخواست کرنا / درخواست کرنا / دعا کرنا"

آخری پانچ الفاظ ہماری حقیقی ذہانت کی بیداری کے ذریعہ آخری آزادی کے لیے دعا کو تشکیل دیتے ہیں۔

## حوالہ جات

زمرہ:ہندو منتر
زمرہ:ویکی ڈیٹا سے مطابقت رکھنے والی مختصر تفصیل
زمرہ:بھارتی ثقافت
زمرہ:قدیم ہندوستانی ادب
زمرہ:ہندو متون
زمرہ:ہندومت
زمرہ:ہندو معبود
زمرہ:ہندو علم الاساطیر
پرانی دہلی

**پرانی دہلی** کو مغل حکمران شاہ جہاں نے 1639ء میں بہ نام **شاہ جہاں آباد** قائم کیا تھا اور اپنا پایہ تخت آگرہ سے یہیں منتقل کر لیا تھا۔ ایک یہ فصیل بند شہر ہے۔
پرانی دہلی کی تعمیر 1648ء میں مکمل ہوئی اور مغلیہ سلطنت کے زوال (1857ء) تک پایہ تخت رہی۔  1857ء میں مغلیہ سلطنت زوال پزیر ہوئی اور ہندوستان میں برطانوی راج قائم ہو گیا۔ پرانی دہلی کبھی خوبصورت مساجد، شاہی دربار، علما و ادبا کامرکز ہوا کرتی تھی۔ آج بھی دہلی کی وہی شان و شوکت باقی ہے مگر اب وہ بھیڑ بھاڑ اور عوام کی عدم دلچسپی کے نیچے دبی ہوئی ہے۔ بہر حال دہلی اب بھی لوگوں کے دلوں میں بستی ہے یا یوں کہئے کہ دہلی کے دل میں لوگ بستے ہیں۔ اب اس زمانے کی کچھ حویلی باقی رہ گئی ہیں جن کی دہلی بلدیہ دیکھ ریکھ کرتی ہے۔

2012ء میں دہلی بلدیہ کی از سر نو تقسیم کی گئی اور پرانی دہلی کو جنوبی دہلی میونسپل کارپوریسشن کے زیر انتظام دیا گیا۔

## تاریخ

تصغیر|بائیں|جامع مسجد کی سڑکیں۔
[تصغیر|پرانی دہلی کا منظر [جامع مسجد دہلی سے ، جون 1973ء۔]]
[تصغیر|180px|[جامع مسجد دہلی کو شاہ جہاں1656 میں تعمیر کرایا۔]]

شاہ جہاں آباد کو قدیم بستی کے شمال میں بسایا گیا تھا۔ جنوبی علاقہ میں 14ویں صدی میں تغلق خاندان نے حکومت کی تھی جب دہلی سلطنت دہلی کا پایہ تخت تھا۔ سلطنت دہلی کا زمانہ 1206ء تا 1526ء رہا ہے اور اس پر حکمران آخری خاندان لودھی جسے مغلوں نے شکست دے کر مغلیہ سلطنت کی بنیاد رکھی۔ سلطنت دہلی کی مندرجہ ذیل پانچ حکومتیں رہیں؛
* خاندان غلاماں 1206ء تا 1290ء
* خلجی خاندان 1290ء تا 1320ء
* تغلق خاندان 1320ء تا 1414ء
* سید خاندان 1414ء تا 1451ء
* لودھی خاندان 1451ء تا 1526ء
* سلطنت سور 1540ء تا 1556ء

مغل خاندان نے دہلی کی خوب خدمت کی۔ انھوں نے محلات، مساجد اور حویلیاں تعمیر کرائیں۔ ان میں شاہ جہاں سرفہرست ہے جس نے جامع مسجد دہلی، لال قلعہ جیسی شاہکار عمارتیں تعمیر کرائیں۔ انھوں نے لال قلعہ اور چاندنی چوک کو ملاتے ہوئے ایک فصیل قائم کی۔ دہلی مغلیہ سلطنت کے 12 صوبوں میں سی ایک تھی جسے 1648ء میں شاہ جہاں آباد کا نام دیا گیا اور اس کی سرحدیں اودھ، آگرہ، اجمیر، ملتان اور لاہور سے ملتی تھیں۔ یہ تمام مغلیہ سلطنت کے صوبے تھے۔ دہلی کی اصل چھاؤنی دریا گنج میں تھی۔ 1857ء بغاوت کے بعد مغلیہ سلطنت کا زوال ہوا اور برطانوی حکومت نے اپنا پایہ تخت کولکاتا سے دہلی منتقل کر لیا اور 1911ء تک دہلی ان کا دار الحکومت رہا۔ اس کے بعد انگریزی حکومت نے ایک نیا شہر نئی دہلی بسایا اور اس کا افتتاح 1931ء میں ہوا۔ اب نئی دہلی حکومت کا دار الحکومت رہا اور پرانی دہلی کو تاریخی حیثیت دے کر اسے اپنے حال پر چھوڑ دیا گیا۔

## حوالہ جات

زمرہ:1639ء میں آباد ہونے والے مقامات
زمرہ:تاریخ دہلی
زمرہ:دہلی کے سیاحتی مقامات
زمرہ:سابقہ ہندوستانی پایۂ تخت
زمرہ:ضلع سینٹرل دہلی
زمرہ:دہلی کے محلے
زمرہ:ہندوستان میں 1639ء کی تاسیسات
زمرہ:کامنز زمرہ جس کا ربط ویکی ڈیٹا پر ہے
زمرہ:قلعہ بند آبادیاں
زمرہ:ہندوستان میں سترہویں صدی کی تاسیسات
زمرہ:بھارت کے شہر
میکانی موج

ایسی موجیں جن کے گزرنے کے لیے کسی واسطے کی ضرورت ہوتی ہے *میکانکی موج*' (Mechanical wave) کہلاتی ہے۔
زمرہ:امواج
زمرہ:ویکی ڈیٹا سے مطابقت رکھنے والی مختصر تفصیل
زمرہ:میکانیات
راجہ بھوج بین الاقوامی ہوائی اڈہ

راجا بھوج ہوائی اڈا (ہندی: राजा भोज विमानक्षेत्र، انگریزی:Raja Bhoj Airport) بھارت کی ریاست مدھیہ پردیش کے صدر مقام بھوپال شہر کا ہوائی اڈا ہے۔ راجا بھوج ہوائی اڈا بھوپال شہر سے پندرہ کلومیٹر (9.3 میل) دور جنوب مغرب کی جانب قومی شاہراہ 12 کے ساتھ گاندھی نگر کے علاقے میں واقع ہے۔ راجا بھوج ہوائی اڈا اِندور میں واقع دیوی اہیلیا بائی ہوجکر ہوائی اڈے کے بعد ریاست مدھیہ پردیش کا دوسرا مصروف ترین ہوائی اڈا ہے۔ اس ہوائی اڈے کو دسویں صدی عیسوی میں گذرے پر مار شاہی خاندان کے ایک بادشاہ راجا بھوج کے نام سے موسوم کیا گیا ہے۔ راجا بھوج ہوائی اڈا سطح سمندر سے 524 فٹ بلندی پر واقع ہے۔

## توسیع و ترقی
رن وے کی پٹی کو 2,744 میٹر یعنی 9,003 فٹ تک طویل کیا گیا تاکہ بڑے طیارے بھی بھوپال میں اتر سکیں۔سب سے پہلی طویل اور براہ راست بین الاقوامی پرواز جس نے اس طیران گاہ سے اڑان بھری وہ سعودیہ ایئرلائن کی چارٹر پرواز تھی جو 23 اکتوبر 2010 کو حج کے لیے عازمین حج کو لے کر سعودی عرب کے شہر جدہ روانہ ہوئی تھی۔

سال 2013 میں راجا بھوج ہوائی اڈا ریاست کا وہ پہلا ہوائی اڈا بن گیا جو اپنی ضروریات کی بجلی شمسی توانائی سے پیدا کر رہا تھا۔ 100 کلو واٹ کا شمسی توانائی سے بجلی بنانے والا پلانٹ جون 2013 کو فعال کیا گیا تھا۔ اور اس میں یہ منصوبہ بھی شامل تھا کہ مستقبل میں دو میگا واٹ کا شمسی توانائی والا بجلی کی پیداوار کا نظام بھی لگایا جائیگا۔

ایک نیا کارگو ہب جو 17 ایکڑ رقبے پر تعمیر کیا جائیگا جس کی تکمیل اور افتتاح اکتوبر 2019 تک متوقع ہے اس سے اس ہوائی اڈے پر سامان کی ترسیل و وصولی میں بہت آسانی پیدا ہوگی۔

## انٹیگریٹیڈ ٹرمینل
اس ہوائی اڈے کے 135 کروڑ روپے کی لاگت سے تیار ہونے والے نئے انٹیگریٹیٹیڈ ٹرمینل کا افتتاح 28 جون 2011 کو وزیر ہوابازی ویالر روی نے کیا تھا۔

## حوالہ جات

زمرہ:بھارت میں دوسری جنگ عظیم کے مقامات
زمرہ:بھوپال کی عمارات و ساخات
زمرہ:بھوپال میں نقل و حمل
زمرہ:مدھیہ پردیش میں ہوائی اڈے
زمرہ:کامنز زمرہ جس کا ربط ویکی ڈیٹا پر ہے
زمرہ:بھارت کے ہوائی اڈوں کے نامکمل مضامین
زمرہ:صفحات مع گراف
زمرہ:ویکی ڈیٹا سے مطابقت رکھنے والی مختصر تفصیل
زمرہ:ضلع بھوپال
زمرہ:ایشیا میں ہوائی اڈے
زمرہ:ہوائی اڈے
کشمیری دروازہ، دہلی

[تصغیر|کشمیری گیٹ، [دہلی، 1858ء]]
[تصغیر|کشمیری گیٹ، [دہلی، 1865ء]]
**کشمیری گیٹ، دہلی**  دہلی میں واقع ہے اور یہ تاریخی فصیل بند شہر کا شمالی دروازہ بھی ہے۔ اس کی تعمیر مغلیہ سلطنت کے بادشاہ شاہ جہاں نے کروائی تھی۔ اس کا نام کشمیری گیٹ رکھا گیا کیونکہ یہاں سے کشمیر کے لیے سڑک نکلتی تھی۔

اب پرانی دہلی میں واقع اس دروازہ کے آس پاس کا علاقہ بھی کشمیری گیٹ کہلاتا ہے اور یہاں ایک بین الاقوامی بس اڈا بھی ہے۔ اس کے مضافات میں لال قلعہ اور دہلی ریلوے اسٹیشن بھی ہیں۔

## تاریخ

کشمیری گیٹ پرانی دہلی کے شمالی علاقہ میں واقع ہے اور چونکہ دہلی سے کشمیر کی جانب ہے اسی لیے انگریزوں نے کشمیری گیٹ کا نام دیا۔ اس بالمقابل پرانی دہلی کے جنوب میں جو دروازی ہے اسے دہلی گیٹ کہا جاتا ہے۔
1803ء میں جب برطانوی حکومت دہلی میں منتقل ہوئی تو انھوں نے پایا کہ پرانی دہلی اور شاہ جہاں آباد کی اکثر عمارتیں قابل مرمت ہیں جنھیں ایک عرصہ سے یوں ہی چھوڑدیا گیا ہے۔ مرہٹوں کے حملہ نے دہلی عمارتوں کو بہت نقصان پہنچایا تھا۔ کشمیری گیٹ کا علاقہ مغلوں کی رہائش اور شاہی لوگوں کا مسکن تھا۔
1910ء کی دہائی میں حکومت ہند کے صحافیوں نے کشمیری گیٹ کے آس پاس اپنے گھر آباد کیے جن میں کثیر تعداد میں بنگالی نسل کے لوگ تھے۔ وہ لوگ درگا پوجا بڑے دھوم دھام سے ماتے تھے۔ دہلی درگا پوجا سمیتی کی جانب سے منعقد کردہ یہ تہوار دہلی کے قدیم ترین تہواروں میں سے ایک ہے جو اب بھی مانیا جاتا ہے۔

## سینٹ جیمس گرجا گھر
کشمیری گیٹ کی تفریحی مقامات میں سینٹ جیمس گرجا گھر بہت مشہور ہے جسے کولونیل جیمس اسکینر (1778ء-1841ء) کے حکم سے تعمیر کیا گیا تھا۔ یہ ایک مذہبی عبادت گاہ ہے مگر اب دہلی کی وراثت کا حصہ ہے۔ اس کی تعمیر 1826ء تا 1836ء کی گئی تھی۔

## آئی ایس بی ٹی
کشمیری گیٹ میں واقع مہارانا پرتاپ انٹر اسٹیٹ بس ٹرمنس شہر کا قدیم ترین بس اڈا ہے جہاں سے ہریانہ، جموں و کشمیر، پنجاب، بھارت، ہماچل پردیش، راجستھان اور اتراکھنڈ کے لیے بسیں ملتی ہیں۔ اس کا افتتاح 1976ء میں ہوا تھا۔ اس کے مضافات میں مجنوں کا ٹیلہ ہے جو تبتی مہاجرین کی جائے پناہ ہے۔ یہاں ایک مجنوں کا ٹیلہ گرودوارہ بھی ہے جسے 1783ء میں بگھیل سنگھ نے بنایا تھا۔ اس کا نام ایک صوفی کے نام پر رکھا گیا ہے جنھوں نے سکھ گرو گرو نانک نے یہیں جولائی 1505ء میں ملاقات کی تھی۔

## حوالہ جات

زمرہ:1835ء میں مکمل ہونے والی عمارات و ساخات
زمرہ:بھارت میں دروازے
زمرہ:تاریخ دہلی
زمرہ:دہلی میں سڑکیں
زمرہ:ضلع شمالی دہلی
زمرہ:دہلی کے دروازے
زمرہ:ویکی ڈیٹا سے مختلف مختصر وضاحت
زمرہ:بھارت کی یادگاریں
زمرہ:دہلی میں قومی اہمیت کی حامل یادگاریں
پانچ پریاگ

بھارت کی ریاست اترا کھنڈ کے پانچ پریاگ یا پنج پریاگ (سنسکرت: पंच-प्रयाग) ہندو مذہبی اساطیر کا ایک جزو ہے ، مشہور پانچ پریاگ دیوَ پریاگ، ردر پریاگ، کرن پریاگ، نند پریاگ اور وشنو پریاگ جیسے بڑے دریاؤں کے سنگم پر واقع ہیں پریاگ کے معنی سنسکرت میں "دریاؤں کے سنگم کی جگہ" کے لیے جاتے ہیں۔

## معانی
ہندو روایات میں پریاگ ایسی جگہ یا اُس مقام کو کہا جاتا ہے جہاں دو یا دو سے زیادہ دریا باہم مل جائیں، آپس میں مدغم ہوتے ہوں۔اس جگہ پوجا سے پہلے اشنان کرنا 'شرادھ' کہلاتاہے۔شرادھ ایسی عبادت کو کہا جاتا ہو جو انتہائی صدق دل اور مکمل خشوع و خضوع سے کی جائے۔

## دیوَ پریاگ

الکنندا اور بھگیرتھی دریاؤں کے سنگم پر دیو پریاگ نامی مقام ہے۔ اس مقام اتصال کے بعد جو دریا وجود میں آتا ہے اسے دنیا گنگا کے نام سے جانتی ہے۔ یہ مقام سطح سمندر سے 1500 فٹ کی بلندی پر واقع ہے۔دیوَ پریاگ سڑک سے 70 کلومیٹر کی دوری پر ہے۔ گڑھوال کے علاقے میں بھاگیرتھی ندی کو ساس اور الکنندا ندی کو بہو کہا جاتا ہے۔دیوَپریاگ میں شومندر اور رگھوناتھ مندر واقع ہیں جو مزید دلچسپی اور مذہبی عقیدت کی وجہ ہیں۔ رگوناتھ مندر کا طرز تعمیر دراوڑ ہے۔ دیوَپریاگ کو سفلسفہ کھیتر بھی کہا جاتا ہے۔ ایک حیرت انگیز بات یہ ہے کہ دیوَپریاگ میں کوے نظر نہیں آتے۔

## ردر پریاگ

منداکنی اور الکنندا ندیوں کے سنگم پر ردر پریاگ واقع ہے۔سنگم کی جگہ کے نزدیک ہی چامنڈا دیوی اور ردر ناتھ مندر ہے۔ یہ مقام سڑک سے 139 کلومیٹر دور نگر بدریناتھ موٹر وے کی جانب واقع ہے۔ اس کے بارے میں ایک عقیدہ یہ بھی ہے کہ نارومنی نے یہاں ردر ناتھ مہادیو کی ارادھنا کی تھی۔

## کرن پریاگ

الکنندا اور پنڈر دریاؤں کے سنگم پر کرن پریاگ واقع ہے۔ دریائے پنڈر کا ایک نام کرن گنگا بھی ہے، جس کی وجہ سے اس تیرتھ سنگم کا نام کرن پریاگ پڑا۔ یہاں عما مندر اور کرن مندر ہیں۔

## نند پریاگ
دریائے ننداکنی اور الکنندا کے سنگم پر نند پریاگ واقع ہے۔ یہ مقام سطح سمندر سے 2805 فٹ کی بلندی پر واقع ہے۔ یہاں گوپال جی کا مندر ہے۔
## وشنو پریاگ
دریائے دھولی گنگا اور الکنندا کے سنگم پر وشنو پریاگ واقع ہے۔ اس مقام پر بھگوان وشنو پریتما کے ساتھ سوبھینک پراچین مندر اور وشنو کند کے درشن کیے جا سکتے ہیں۔ وشنو پریاگ جوشیمٹھ-بدریناتھ موٹر وے کے راستے پر واقع ہے۔
## ماخذات
* ویکیپیڈیا انگریزی
* ویکیپیڈیا پنجابی

## حوالہ جات

زمرہ:شیو مندر
زمرہ:وشنو مندر
زمرہ:اتراکھنڈ میں ہندو مندر
زمرہ:ہندوستان میں ہندو یاتریوں کے مقامات
شرادھ

**شرادھ** (سنسکرت: श्राद्ध) مرگ و موت سے متعلقہ رسومات کی ایک ہندو مذہبی اصطلاح ہے۔ شرادھ اصلاً سنسکرت زبان کا لفظ ہے جس کے معنی ہیں ایسا فعل ایسی عبادت جو دل و جان، صدق دل اور مکمل خشوع و خضوع سے کی جائے۔ ہندو دھرم کے مذہبی عقائد و رسوم میں سے ایک خراج تحسین یا خراج عقیدت پیش کرنے کی رسم ہے جس کے بارے میں عقیدہ ہے کہ ہر ہندو کو اپنے آباد واجداد کو خراج عقیدت پیش کرنا چاہیے بالخصوص اپنے آنجہانی والدین کے لیے تو ضرور ہی ہر ایک کویہ خراج کی رسم ادا کرنا چاہیے۔ اس پوجا کی رسم کا ماخذ و بنیادی خیال بلاشبہ یہی ہے کہ لوگ اپنے والدین اور آبا و اجداد کی ان شفقتوں اور مہربانیوں کا شکریہ ادا کریں جن کی بنا پر آج وہ معاشرے میں کوئی مقام رکھتے ہیں یا یہ کہ جو بھی آج ان کے پاس ہے اور اور وہ جو کچھ بھی ہیں اس کا سبب اور اس کے پس پردہ ان کے ماں باپ کی انتھک محنت، محبت، شفقت اور تربیت کار فرما ہے۔ لہذا انھیں چاہیے کہ وہ ان سے اظہار عقیدت و محبت کرتے ہوئے پوجا کی یہ رسم ادا کر کے انھیں خراج عقیدت پیش کریں ا ور ان کی اخروی منازل کی آسانی کے لیے دعا بھی کریں۔اسے یوم یاد آوری بھی کہا جا سکتا ہے۔ یہ پوجا ماں اور باپ دونوں کے لیے علاحدہ علاحدہ سر انجام دی جاتی ہے۔ ہر دو کی برسی والے دن یا پِتر پَکش (سنسکرت: पितृपक्ष) یا شرادھ پکش (اجداد کا پندرھرواڑہ) خزاں میں شرادھ نوراتری سے عین پہلے اس رسم کو ادا کیا جاتا ہے۔

## رسومات
اس رسم کو ادا کرنے کے لیے ”کرتا“ (وہ فرد جسے شرادھ کی رسم ادا کرنا ہوتی ہے) اُس دن اپنے عزیز و اقارب، احباب اور برہمن پنڈتوں کو مدعو کرتا ہے۔ پنڈتوں کی توقیر وہ بالکل اپنے والدین کے جیسی کرتا ہے۔ پھر وہ ہوَن (آگ کی ایک رسم) کی رسم ادا کرتا ہے اور آنجہانی ارواح کو چاولوں کے بنے گولے (پنڈ پردان رسم جو آبا و اجداد کی ارواح کو ہدیہ کی جاتی ہے) نذر کرتا ہے۔

## حوالہ جات

زمرہ:موت متعلقہ ہندو رسوم
زمرہ:سنسکرت الفاظ اور جملے
زمرہ:بودھی اصطلاحات
زمرہ:ہندؤوں کے فلسفیانہ تصورات
زمرہ:زنانہ ذاتی نام
زمرہ:رسوم
زمرہ:ہندومت
مجنوں کا ٹیلہ

**مجنوں کا ٹیلہ**  بھارت کا ایک آباد مقام جو شمالی دہلی میں واقع ہے۔{{#tag:ref|*[[دی انڈین ایکسپریس]] اسے 1950ء میں بسایا گیا تھا۔ اسے بھارت کا چوپ چوپ اسکوائر بھی کہا جاتا ہے۔ اس علاقہ کا سرکاری نام *'نیو ارونا نگر کالونی**، **چنگ ٹاون** اور **سمے لنگ*' ہے۔  یہ [[شمالی دہلی]] ضلع کے ما تحت آتا ہے اور [[دریائے جمنا]] کے کنارے [[کشمیری گیٹ، دہلی]] کے قریب قومی شاہراہ ایک پر واقع ہے۔

== تاریخ ==
اس علاقہ کا تاریخی نام *ہولک مجنوں'' ہے۔ دہلی سلطنت کے بادشاہ سکندر لودھی (1489ء-1517ء) کے زمانہ میں ایک ایرانی صوفی نے نام پر اسے مجںوں کا ٹیلہ کہا جاتا ہے۔
اسی جگہ عبد اللہ نام کے ایک صوفی تھے، جنھیں لوگ مجنوں کہتے تھے۔ انھوں نے اس ٹیلہ پر سکھ گرو گرو نانک سے 20 جولائی 1505ء کو ملاقات کی تھی۔ مجنوں بلا معاوضہ لوگوں کشتی سے جمنا پار کراتے تھے۔ انھیں کی برکت سے گرو نانک یہاں جولائی کے آخر تک قیام پزیر رہے۔ بعد کے دنوں میں سکھ مذہب کے فوجی کماندار بگھیل سنگھ دھالیوال نے یہاں ایک گردوارہ 1783ء میں تعمیر کر دیا اور سکھوں کے 16ویں گرو گرو گوبند سنگھ کے نام کر دیا۔ففی الحال یہ دہلی میں سکھوں کی قدیم عبادت گاہوں میں سے ایک ہے۔
## آبادی
علاقہ میں کل 2500 لوگ رہتے ہیں جو 378 خاندانوں پر مشتمل ہیں۔ وہ زیادہ تر تبتی نسل کے لوگ ہیں جن کی پرانی شناخت اب بھی باقی ہے۔

## معیشت
مجنوں کا ٹیلہ میں کئی ہوٹل، مہمان خانہ اور مطاعم ہیں۔ آمدنی کے دیگر ذرائع میں کرایہ کے مکانات ہیں کیونکہ اکثر لوگوں نے کئی منزلہ عمارتیں تعمیر کرلی ہیں اور پوری عمارت کرالہ پر لگا دیتے ہیں۔ یہی وجہ ہے کہ یہاں کی عمارتیں اونچی ہیں مگر گلیاں بہت تنگ ہیں۔ اس کے علاوہ ایک چھوٹا سا بازار بھی ہے جہاں ضرورت کی اشیا مل جاتی ہیں۔

## آمد و رفت
پورا علاقہ قومی شاہراہ 1 کے کنارے واقع ہے جو گرینڈ ٹرنک روڈ کا حصہ ہے۔ دہلی خارجی رنگ روڈ بھی اس کا حصہ ہے۔ یہاں سے کشمیری گیٹ میٹرو اسٹیشن قریب ہے۔
## انتظامیہ
دلہلی بلدیہ کے تحت یہ سول لائنز، دہلی کے ماتحت آتا ہے جو شمالی دہلی کا سب ڈویزن ہے۔

## مزید دیکھیے
* بھارت
* بھارت کے شہروں کی فہرست

## حوالہ جات

## بیرونی روابط
* [حکومت دہلی کے پاس مجنوں کا ٹیلہ کا نقشہ

[زمرہ:دہلی کے محلے]
زمرہ:بھارت میں پناہ گزین
زمرہ:ضلع شمالی دہلی
زمرہ:ویکی ڈیٹا سے مختلف مختصر وضاحت
رام لیلا میدان

**رام لیلا میدان**  نئی دہلی، بھارت میں واقع ایک بڑا میدان ہے جہاں ہر سال رام لیلا ہوا کرتی تھی۔ یہاں اب مذہبی تہوار، بڑے احتجاجی مارچ اور تفریحی منعقدات ہوتے ہیں۔ یہ نئی دہلی ریلوے اسٹیشن اور دہلی گیٹ کے قریب واقع ہے۔

## تاریخ
رام لیلا میدان درحقیقت 1930ء میں ایک بڑا تالاب ہوا کرتا تھا۔ لیکن رام لیلا کے لیے اسے مٹی سے بھر دیا گیا۔ اس سے قبل رام لیلا لال قلعہ عقب میں دریائے جمنا کی ریت پر ہوتی تھی جہاں مغل فوج کی ہندو بٹالین رہائش پزیر تھی۔ 1800ء میں پہلی دفعہ ہندو فوج نے جمنا کے کنارے رام لیلا کا انعقاد کیا تھا۔ جغرافیائی حساب سے رام لیلا میدان پرانی دہلی اور نئی دہلی کے بیچ میں واقع ہے۔ پرانی دہلی کا تاریخی ترکمان گیٹ بھی اس کے نزدیک ہی واقع ہے۔ یہ میدان ارونا آصف علی مارگ اور چورنگی روڈ کے درمیان میں ہے۔۔ بہت جلد یہ میدان سیاسی احتجاجوں، مظاہروں، جلوسوں اور جلسوں کا تاریخی گواہ بن گیا اور موہن داس گاندھی، جواہر لعل نہرو اور سردار ولبھ بھائي پٹيل اور دیگر چوٹی کے سیاست دانوں نے یہاں ریلیاں کی ہیں۔

## تاریخی انعقادات
1961ء میں وزیر اعظم بھارت جواہر لعل نہرو نے ایلزبتھ دوم کے اعزاز میں یہاں ایک عوامی اجتماع کا انعقاد کیا تھا۔ 1963ء کو بھارت چین جنگ میں بھارت کی شکست کے بعد لتا منگیشکر نے اسی میدان میں اپنا تاریخی نغمہ اے میرے وطن کے لوگو جواہر لعل نہرو کی موجودگی میں گایا تھا۔ دو سال بعد یہیں جے جوان جے کسان کا نعرہ دیا تھا۔
25 جون 1975ء کو جے پرکاش نارائن نے عوام کے ایک جم غفیر کو یہیں سے خطاب کیا تھا جس میں لاکھوں لوگوں نے شرکت کی تھی۔ یہ رام لیلا میدان میں پہلا مظاہرہ تھا اور اندرا گاندھی کے خلاف تھا۔ یہ جے پرکاش کی گرفتاری سے قبل آخری ریلی تھی۔
ایمرجنسی کے بعد  فروری 1977ء میں کئی سیاسی رہنما جنتا پارٹی کے بینر تلے جمع ہوئے اور ان سب نے مل کر رام لیلا میدان میں ایک اجتماعی ریلی کا انعقاد کیا جس میں مورارجی دیسائی، اٹل بہاری واجپائی، چرن سنگھ اور چندر شیکھر جیسے بڑے لیڈر شامل تھے۔ اس ریلی میں شاہی امام کی تائید کے طور پر ہزاروں مسلمانوں نے بھی شرکت کی تھی کیوں نے سینئر بخاری نے جنتا پارٹی کی تائید کی تھی۔

## مزید دیکھیے
* بھارت
* بھارت کے شہروں کی فہرست

## حوالہ جات

زمرہ:نئی دہلی
زمرہ:تفریح‌گاہیں
زمرہ:دہلوی ثقافت
زمرہ:ویکی ڈیٹا سے مختلف مختصر وضاحت
جانہوی کپور

**جانہوی کپور** (انگریزی: Janhvi Kapoor ، ہندی: जाह्नवी कपूर - پیدائش: 7 مارچ 1997ء) ایک بھارتی اداکارہ ہے جو ہندی فلموں میں اداکاری کرتی ہے۔ ماضی کی سپر اسٹار سری دیوی اور بونی کپور کی بیٹی جانہوی کپور نے اپنی فنی زندگی کا آغاز رومانی ڈراما فلم “دھڑک” سے سال 2018 میں کیا۔ اس فلم نے بہت بڑی تجارتی کامیابی حاصل کی اور جانہوی کو اس فلم کے لیے زی سینے ایوارڈ (Zee Cine Award )میں بہترین اداکارہ کا اعزاز دیا گیا۔

## ابتدائی زندگی
جانہوی کپور 7 مارچ 1997 کو اداکارہ سری دیوی اور پروڈیوسر بونی کپور کے ہاں پیدا ہوئی۔اس کی ایک چھوٹی بہن خوشی ہے اور دو سوتیلے بہن بھائی اداکار ارجن کپور اور انشولا کپور ہیں۔ جانہوی کپور اداکار انیل کپور اور سنجے کپور کی بھتیجی ہے۔ جانہوی نے دھیرو بھائی امبانی انٹرنیشنل اسکول ممبئی سے ابتدائی تعلیم حاصل کی۔فلمی دنیا میں قدم رکھنے سے پہلے جانہوی نے امریکا کے شہر کیلیفورنیا کے لی سٹراسبرگ تھیٹر اینڈ فلم انسٹی ٹیوٹ سے اداکاری کی تربیت حاصل کی۔

## فنی زندگی
جانہوی نے اپنی فنی زندگی کا آغاز 2018 میں ہدایتکار ششنک کھیتن کی زیر ہدایت بننے والی ہندی رومانی فلم دھڑک میں ایشان کھٹر کے مقابل اداکاری سے کیا۔ دھڑک 2016 میں بننے والی مراٹھی فلم سائرت کی ہندی زبان میں تخلیق ثانی تھی۔دحڑک میں جانہوی کا کردار اعلیٰ طبقے کی ایک ایسی لڑکی کا تھا جو پست طبقے کے ایک لڑکے (یہ کردار کھٹر نے ادا کیا تھا) کے ساتھ بھاگ جاتی ہے۔ اس فلم پر اچھی خاصی تنقید ہوئی اور اس پر منفی تبصرے آئے۔ لیکن دنیا بھر سے 1.1 بلین روپے کما کر اس فلم نے یہ ضرور ثابت کر دیا کہ وہ ایک کامیاب تجارتی فلم تھی۔

جانہوی مستقبل میں پانچ فلمی منصوبوں میں کام کریگی۔ وہ ایک مزاحیہ خوفناک فلم روحی افزا میں راجکمار رات کے مقابل دہرا کردار ادا کریگی۔ اور فلم دی کارگل گرل میں گنجنا سکسینا کا کردار کرے گی۔ وہ زویا اختر کی گھوسٹ سٹوریز میں بھی کام کرے گی۔اس کے علاوہ جانہوی کپور کرن جوہر کہ فلم تخت میں ایک باندی یا لونڈی کا کردار بھی نبھائے گی۔ مزید یہ کہ 2008 میں بننے والی مزاحیہ رومانی فلم کے تسلسل کے طور پرلکش للوانی میں اور کارتک آریان میں بھی جلوہ گر ہوگی۔

## فلمو گرافی

## حوالہ جات

زمرہ:1997ء کی پیدائشیں
زمرہ:اکیسویں صدی کی اداکارائیں
زمرہ:اکیسویں صدی کی بھارتی اداکارائیں
زمرہ:بقید حیات شخصیات
زمرہ:بھارتی فلمی اداکارائیں
زمرہ:پنجابی شخصیات
زمرہ:تمل شخصیات
زمرہ:ممبئی کی اداکارائیں
زمرہ:ہندی سنیما کی اداکارائیں
زمرہ:ہندوستانی تمل شخصیات
زمرہ:ویکی ڈیٹا سے مختلف مختصر وضاحت
زمرہ:کپور خاندان
زمرہ:تیلگو اداکارائیں
زمرہ:تیلگو شخصیات
زمرہ:6 مارچ کی پیدائشیں
زمرہ:ممبئی میں پیدا ہونے والی شخصیات
زمرہ:بھارتی اداکار
معبد الجہنی

**معبد الجہنی** یا **معبد بن عبد اللہ بن علیم الجہنی** (وفات: 699ء) فرقہ قدریہ کا پہلا متکلم تھا جس نے زمانہ صحابہ میں ہی مسئلہ قدر پر کلام یعنی بحث و مباحثہ کا آغاز کیا تھا۔ ابن کثیر کے مطابق معبد وہ پہلا شخص تھا جس نے مسئلہ قدر میں پہلی بار کلام کیا اور باقاعدہ اِس موضوع پر بحث و مباحثہ کی بنیاد رکھی۔ اُسے فرقہ قدریہ کے بانیوں میں شمار کیا جاتا ہے۔ فرقہ قدریہ متاخرین صحابہ کے عہد میں وجود میں آنے والا وہ فرقہ تھا جو فرقہ جبریہ کے مخالف تھا۔ اِس فرقے نے عقیدۂ غُلُّو کے تحت تقدیر کے مسئلہ کو فروغ دیا۔ معتزلہ کے وجود میں آنے کے بعد یہ کثرت سے فروغ پانے والا دوسرا فرقہ تھا۔

## سوانح
معبد الجہنی کا سنہ پیدائش پردۂ اخفا میں ہے اور کسی تاریخ یا تذکرہ میں اُس کا سنہ پیدائش موجود نہیں۔ معبد نے صحابہ کو دیکھا ہے جس کی بنا پر اُسے تابعی کہا جاتا ہے لیکن صحابہ کے زمانے میں مسئلہ قدر پر بحث و مباحثہ شروع کرنے پر صحابہ اِس سے بدظن ہو گئے تھے۔

### [[جنگ صفین|واقعۂ تحکیم]] میں موجودگی
تاریخ اسلام میں پہلی بار صفین کے موقع پر واقعۂ تحکیم پر اِس کی موجودگی کا پتا چلتا ہے جب اِس نے حضرت علی اور معاویہ بن ابی سفیان کے مابین گفتگو کے لیے اپنا کردار اداء کیا۔ اِس موقع پر معبد نے ابو موسیٰ الاشعری سے بھی ملاقات کی اور اُن سے طویل پوچھ گچھ کی تھی اور اِس کے بعد جب عمرو بن العاص سے ملا تو انھیں کچھ نصیحت کرنے لگا مگر عمرو بن العاص نے اپنی گفتگو میں اسے کہا تھا کہ: ’’اے جہنہ کے میندھے! تمھیں نہ ظاہر کا پتہ ہے اور نہ باطن کا اور نہ تمھیں اِس سلسلہ میں نفع پہنچے گا اور نہ نقصان۔‘‘

### روایت [[حدیث]]
معبد نے جلیل القدر صحابہ کو دیکھا ہے اور اُن سے حدیث نقل کی ہے مگر متاخر علمائے حدیث نے اُس سے حدیث روایت کرنے کو نامناسب سمجھا ہے۔ معبد نے عبداللہ ابن عباس، عمران بن حصین، معاویہ بن ابی سفیان اور عبداللہ ابن عمر سے حدیث نقل کی ہے۔ گو بظاہر معبد متقی و پرہیزگار تھا جس کی توثیق ابن معین نے بھی کی ہے لیکن حسن بصری کہا کرتے تھے کہ:’’ لوگو! معبد سے بچو، کیونکہ وہ خود بھی گمراہ ہے اور دوسروں کو بھی گمراہ کرتا ہے۔‘‘ علاوہ ازیں مالک بن دینار، معاویہ بن قرہ المزنی نے معبد سے روایات نقل کی ہیں۔

## [[قدریہ|فرقہ قدریہ]]
ابن کثیر کے قول کے مطابق معبد الجہنی وہ پہلا شخص تھا جس نے مسئلہ تقدیر میں باقاعدہ طور پر بحث و مباحثہ کے ذریعے کلام کرنا شروع کیا۔ یہ عقیدہ اُس نے عراق کے ایک عیسائی باشندہ ’’سوس‘‘ سے سیکھا تھا اور پھر اپنے مطابق نئی طرز پر اِس کی بحث کرنا شروع کی۔ مختصراً کہ مسئلہ قدر و جبر کا فتنہ معبد نے ہی پیدا کیا تھا۔حجاج بن یوسف کے زمانے میں معبد نے ابن الاشعث کے ہمراہ خروج کیا تھا جس پر حجاج نے اِسے سزا بھی دلوائی اور مختلف قسم کی تکالیف میں مبتلا بھی کیا۔

## وفات
عبدالملک بن مروان نے 80ھ مطابق 699ء میں دمشق میں پھانسی دلوائی اور پھر اِسے قتل کر دیا گیا۔

## مزید دیکھیے
* قدریہ
* جبریہ
* عبداللہ ابن عباس
* عمران بن حصین
* معاویہ بن ابی سفیان
* عبداللہ ابن عمر

## حوالہ جات

زمرہ:699ء کی وفیات
زمرہ:80ھ کی وفیات
زمرہ:جہنی شخصیات
زمرہ:دمشق کی وفیات
زمرہ:ساتویں صدی کی عرب شخصیات
زمرہ:قدریہ
زمرہ:مسلم متکلمین
زمرہ:مصلوب شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:ساتویں صدی میں خلافت امویہ سے سزائے موت یافتہ شخصیات
زمرہ:معتزلہ
زمرہ:ساتویں صدی کے مسلم الٰہیات دان